**Ministru kabineta noteikumu projekta** **„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – projekts) izstrādāts saistībā ar Ministru kabineta 2016.gada 5.jūlija sēdes protokollēmumā “Ministru kabineta noteikumu projekts “Pedagogu darba samaksas noteikumi” Izglītības un zinātnes ministrijai (turpmāk – ministrija) doto uzdevumu sagatavot un iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu grozījumus Ministru kabineta 2010.gada 31.augusta noteikumos Nr. 825. “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (turpmāk – MK noteikumi Nr.825).Projekta izstrāde saistīta arī ar likuma “Par valsts budžeta 2016.gadam” 58.panta izpildi, kurā noteikts, ka pedagogu darba samaksas reformu ieviešanai valsts, pašvaldību un privātajās izglītības iestādēs no 2016.gada 1.septembra valsts budžeta resorā “74.Gadskārtējā valsts budžeta izpildes procesā pārdalāmais finansējums” rezervētais finansējums 2016.gada četriem mēnešiem ir līdz 9 000 000 *euro*, paredzot, ka finansējuma apmērs tiek precizēts atbilstoši Izglītības un zinātnes ministrijas veiktajiem aprēķiniem, nepārsniedzot rezervēto summu. Pēc normatīvo aktu pieņemšanas Ministru kabinetā finansējums tiks pārdalīts uz attiecīgo resoru un programmu/apakšprogrammu.Projekts saistīts ar izmaiņām pedagogu darba samaksas noteikšanā un veido vienotu sistēmu ar normatīvajiem aktiem, kas nosaka pedagogu darba samaksu un valsts budžeta mērķdotācijas (turpmāk – mērķdotācija) pedagogu darba samaksai aprēķināšanas un sadales kārtību izglītības iestādēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie MK noteikumi Nr. 825 nosaka kārtību, kādā no valsts budžeta tiek finansēta speciālo izglītības iestāžu un internātskolu pedagogu darba samaksas un izglītības iestāžu uzturēšanas izdevumi. MK noteikumos Nr. 825 nebija ietverts normatīvais regulējums par mērķdotācijas aprēķinu speciālo skolu bez internātiem un vispārējās izglītības iestāžu speciālās izglītības klašu (grupu) pedagogu darba samaksai. Mērķdotācijas aprēķins minēto pedagogu darba samaksai tika veikts atbilstoši Ministru kabineta 2009.gada 22.decembra noteikumiem Nr. 1616 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”. Ministru kabineta 5.jūlija sēdē apstiprināti jauni noteikumi “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kas noteiks valsts mērķdotācijas aprēķināšanas un sadales kārtību pašvaldību vispārizglītojošām skolām. Savukārt MK noteikumos Nr. 825 ir iekļauts normatīvais regulējums internātskolu, kas īsteno vispārizglītojošās izglītības programmas, pedagogu darba samaksai. Ministrijas izstrādātais projekts paredz, ka mērķdotācija internātskolu un vispārējās izglītības iestāžu speciālās izglītības klašu (grupu) pedagogu darba samaksa tiek aprēķināta atbilstoši normatīvajiem aktiem par kārtību, kādā aprēķina un sadala valsts budžeta mērķdotāciju pašvaldību vispārējās pamatizglītības un vispārējās vidējās izglītības iestāžu pedagogu darba samaksai. Savukārt mērķdotācija speciālo skolu bez internātiem pedagogu darba samaksai tiek aprēķināta tāpat kā speciālo internātskolu pedagogu darba samaksai.MK noteikumos Nr. 825 noteikts, ka speciālo internātskolu, internātskolu, speciālo pirmsskolu un speciālo pirmsskolas grupu pedagogu darba samaksai nepieciešamā mērķdotācija tiek aprēķināta, izmantojot pedagogu likmju skaitu, ko ministrijai iesniedz pašvaldība. Mērķdotācijas aprēķins pedagogu darba samaksai minētajās iestādēs nav saistīts ar izglītojamo skaitu. Tā rezultātā pedagoģisko likmju un izglītojamo skaita attiecība izglītības iestādēs ar līdzīgu izglītojamo skaitu un vienādām speciālās izglītības programmām ir atšķirīga. Lai izveidotu vienotu, pārskatāmu, ar izglītojamo skatu saistītu mērķdotācijas aprēķināšanas kārtību speciālo izglītības iestāžu pedagogu darba samaksai, projektā katrai izglītības programmai, kas tiek īstenota speciālās izglītības iestādē, ir noteikts koeficients - nepieciešamais pedagoģisko likmju skaits uz izglītojamo izglītības programmas īstenošanai (3.pielikuma 1.tabula). Minētais koeficients tiek iegūts, izmantojot Ministru kabineta 2014.gada 12.augusta noteikumu Nr. 486 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”  izglītības programmu mācību priekšmetu un stundu plānos un  individuālās un grupu korekcijas un rehabilitācijas nodarbību plānos noteikto mācību stundu un nodarbību kopsummu. Ministru kabineta 2015.gada 13.oktobra noteikumi Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (turpmāk – MK noteikumi Nr.591) nosaka maksimālo izglītojamo skaitu speciālās izglītības programmas. Nepieciešamo pedagoģisko likmju skaita uz izglītojamo izglītības programmas īstenošanai aprēķinam ir izmantots vidējais izglītojamo skaits no MK noteikumos Nr.591 noteiktā.*Piemēram*: Izglītības programmas izglītojamiem ar dzirdes traucējumiem mācību priekšmetu un stundu plānos un  individuālās un grupu korekcijas un rehabilitācijas nodarbību plānos noteikto mācību stundu un nodarbību kopsumma ir 389, bet vidējais izglītojamo skaits minētajā izglītības programmā – 50. Nepieciešamo pedagoģisko likmju skaita uz izglītojamo izglītības programmas īstenošanai = 389/30/50 = 0,26.Ja minētajā speciālajā izglītības programma mācās 80 izglītojamie, tad izglītības iestādei izglītības programmas īstenošanai tiek aprēķinātas 20,8 skolotāju likmes, kas katra atbilst 30 darba stundām. Jāņem vērā, ka šajās likmēs ietilpst arī attiecīgā atbalsta personāla (pedagoga palīga, speciālā pedagoga, u.c.), kas īsteno individuālās un grupu korekcijas un rehabilitācijas nodarbības, likmes.Speciālajās pirmskolas izglītības iestādēs mērķdotācija tiek aprēķināta tikai par tiem izglītojamiem, kas valsts izglītības informatizācijas sistēmā (turpmāk – VIIS) ir reģistrēti speciālās izglītības programmās un bērniem no 5.gadu vecuma. Ņemot vērā to, ka speciālajām pirmsskolas izglītības programmām nav apstiprinātu mācību priekšmetu un stundu plānu un  individuālo un grupu korekcijas un rehabilitācijas nodarbību plānu, speciālo pirmsskolu pedagogu darba samaksai mērķdotācija tiek aprēķināta, nosakot divas pirmsskolas skolotāju likmes, kas atbilst 40 darba stundām nedēļā, uz vienu speciālās pirmsskolas izglītības grupu, kurā izglītojamo skaits atbilst MK noteikumi Nr.591 noteiktajam. Speciālajām internātskolām papildus tiek aprēķinātas internāta skolotāju likmes, kas atbilst 40 darba stundām nedēļā, nosakot vienu internāta skolotāja likmi uz četriem internātā dzīvojošiem izglītojamiem ar vairākiem attīstības traucējumiem (izglītības programmu kodi 21015911, 21015921) un vienu internāta audzinātāja likmi uz deviņiem internātā dzīvojošiem citu speciālo izglītības programmu izglītojamiem. **Izglītības iestādes vadītājs, plānojot pedagogu slodzes, izmanto aprēķināto skolotāju un internāta audzinātāju likmju kopsummu, izteiktu darba stundās.** Papildus tiek aprēķināts nepieciešamais finansējums atbalsta personāla (izglītības iestādes bibliotekāra, izglītības psihologa, skolotāja logopēda) darba samaksai 18 procentu apmērā no aprēķinātās mērķdotācijas skolotāju un internāta audzinātāju darba samaksai speciālajās skolās un speciālajās internātskolās un 15 procentu apmērā no aprēķinātās mērķdotācijas skolotāju darba samaksai speciālajās pirmsskolas izglītības iestādēs.Speciālo pirmskolas grupu pedagogu darba samaksas aprēķināšanai tiek piemēroti līdzīgi principi, kā pedagogu darba samaksai 5.- 6. gadīgo bērnu sagatavošanai obligātās izglītības uzsākšanai. Bērnu skaitam speciālajās grupās pašvaldībā piemēro koeficientu 2 un, lai aprēķinātu pedagoģiskās likmes, - attiecīgo teritoriālo normētā skolēnu (bērnu) skaita attiecību pret vienu pedagoga mēneša darba likmi.Finansējums speciālo izglītības iestāžu administrācijas darba samaksai tiek aprēķināts, nosakot administratīvās likmes atkarībā no izglītojamo skaita izglītības iestādē. Izglītojamo skaitā tiek iekļauti arī izglītojamie, kas izglītības iestādē apgūst speciālās pirmsskolas izglītības programmas.Projekts paredz, ka internātskolu, kuras ir vispārizglītojošās skolas, uzturēšanas izdevumus no valsts budžeta finansēs līdz 2017.gada 31.decembrim. Tiek plānots, ka līdz minētajam datumam ministrija sadarbībā ar pašvaldībām meklēs optimālos risinājumus par konkrētu internātskolu tālāko finansēšanas kārtību.Projektā plānots, ka speciālo pirmsskolu uzturēšanas izdevumus no valsts budžeta 2017.gada 1.janvāra līdz 2017.gada 31.decembrim finansēs 30% apmērā. Arī attiecībā uz speciālo pirmsskolu turpmāko finansēšanas kārtību ministrija meklēs risinājumus sadarbībā ar pašvaldībām.Ar mērķi pastiprināt kontroli par valsts budžeta finansējuma izlietojumu atbilstoši normatīvajiem aktiem, projektā no jauna ir ieviests nosacījums, ka pašvaldībām reizi gadā jāiesniedz ministrijā pārskati par mērķdotācijas izlietojumu speciālās izglītības iestādēs pedagogu darba samaksai, bet četras reizes gadā – pārskati par valsts finansējuma izlietojumu speciālo izglītības iestāžu uzturēšanai.Ņemot vērā grozījumu apjomu, ministrija ir izstrādājusi jaunu Ministra kabineta noteikumu projektu. Projekts paredz atzīt MK noteikumus Nr. 825 par spēku zaudējušiem. Projekts stājas spēkā 2016.gada 1.septembrī.  |
|   | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas,kuras tiesiskais regulējums ietekmē vai varētu ietekmēt | Projekta tiesiskais regulējums ietekmēs speciālo izglītības iestāžu tīklu, nodrošinot valsts budžeta finansējuma racionālu un pārskatāmu izlietojumu, kā arī pedagogiem taisnīgāku darba samaksu, tādējādi veicinot konkurētspēju un nodrošinot izglītības kvalitāti. Projekta tiesiskais regulējums attiecas uz aptuveni 8000 pedagogiem un 115 speciālās izglītības iestādēm.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali pedagogu darba samaksai un nerada papildu administratīvo slogu. Izglītības un zinātnes ministrija projekta ieviešanu nodrošinās esošo resursu ietvaros.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
|  |  |  |
| **III. Tiesību akta projekta ietekme uz valsts budžetu un pašvaldību budžetiem**

|  |  |  |
| --- | --- | --- |
| Rādītāji | 2016. gads | Turpmākie trīs gadi (euro) |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | 2017. gads | 2018. gads | 2019. gads |
| izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| **1. Budžeta ieņēmumi:** | **79 842 127** | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **79 842 127** | **0** | **0** | **0** | **0** |
| 62.resors "Mērķdotācijas pašvaldībām"pedagogu darba samaksai | 79 842 127 | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 78 370 675 | 0 | 0 | 0 | 0 |
| *pedagogu darba samaksai un VSAOI* | *44 341 643* |  |  |  |  |
| *pārējie izdevumi* | *34 029 032* |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 1 471 452 | 0 | 0 | 0 | 0 |
| *Speciālās izglītības iestādes* | *1 471 452* |  |  |  |  |
| **1.2. speciālais budžets** |  |  |  |  |  |
| **1.3. pašvaldību budžets** |  |  |  |  |  |
| **2. Budžeta izdevumi:** | **79 842 127** | **0** | **0** | **0** | **0** |
| **2.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **79 842 127** | **0** | **0** | **0** | **0** |
| 62.resors "Mērķdotācijas pašvaldībām"pedagogu darba samaksai | 79 842 127 | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 78 370 675 | 0 | 0 | 0 | 0 |
| *pedagogu darba samaksai un VSAOI* | *44 341 643* |  |  |  |  |
| *pārējie izdevumi* | *34 029 032* |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 1 471 452 | 0 | 0 | 0 | 0 |
| *Speciālās izglītības iestādes* | *1 471 452* |  |  |  |  |
| **2.2. speciālais budžets** |  |  |  |  |  |
| **2.3. pašvaldību budžets** |  |  |  |  |  |
| **3. Finansiālā ietekme:** | **0** | **0** | **0** | **0** | **0** |
| **3.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **0** | **0** | **0** | **0** | **0** |
| 62.resors "Mērķdotācijas pašvaldībām"pedagogu darba samaksai | 0 | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 0 | 0 | 0 | 0 | 0 |
| *pedagogu darba samaksai un VSAOI* | *0* |  |  |  |  |
| *pārējie izdevumi* | *0* |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 0 | 0 | 0 | 0 | 0 |
| *Speciālās izglītības iestādes* | *0* |  |  |  |  |
| **3.2. speciālais budžets** |  |  |  |  |  |
| **3.3. pašvaldību budžets** |  |  |  |  |  |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **0** | **0** | **0** |
| **5. Precizēta finansiālā ietekme:** | **0** | **0** | **0** | **0** | **0** |
| **5.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **0** | **0** | **0** | **0** | **0** |
| 62.resors "Mērķdotācijas pašvaldībām"pedagogu darba samaksai | 0 | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 0 | 0 | 0 | 0 | 0 |
| *pedagogu darba samaksai un VSAOI* | *0* |  |  |  |  |
| *pārējie izdevumi* | *0* |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 0 | 0 | 0 | 0 | 0 |
| *Speciālās izglītības iestādes* | *0* |  |  |  |  |
| **5.2. speciālais budžets** |  |  |  |  |  |
| **5.3. pašvaldību budžets** |  |  |  |  |  |

 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aprēķins par finansējumu, kas nepieciešams, lai nodrošinātu mērķdotāciju speciālo izglītības iestāžu un internātskolu pedagogiem, pievienots Ministru kabineta 2016.gada 5.jūlija sēdē Pedagogu darba samaksas noteikumu projektam. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Labklājības ministrijai ir dots uzdevums sagatavot un iesniegt Ministru kabineta 2016.gada 12.jūlija sēdē kā Ministru kabineta lietu atbilstošus grozījumus Ministru kabineta 2000.gada 4.aprīļa noteikumos Nr.135 “Noteikumi par kvalificētā personāla skaitu un nepieciešamo aprīkojumu vispārējās bērnu aprūpes un audzināšanas iestādēs “. Minētie noteikumi nosaka kvalificētā personāla skaitu (tai skaitā pedagoģiskā personāla) un nepieciešamo aprīkojumu vispārējā bāreņu un bez vecāku gādības palikušo bērnu aprūpes un audzināšanas iestādē, tai skaitā speciālās izglītības iestādēs un internātskolās, lai nodrošinātu atbilstošus apstākļus bērnu audzināšanai, izglītošanai, vispusīgai attīstībai, rehabilitācijai, sociālajai un veselības aprūpei. Savukārt izstrādātais projekts nosaka visa pedagoģiskā personāla likmju un amata vienību aprēķina kārtību speciālajām izglītības iestādēm. Lai novērstu tiesību normu sadrumstalotību un dublēšanos, nepieciešams prasības pedagoģiskajam personālam noteikt izglītības jomu regulējošajos normatīvajos aktos. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

Anotācijas V, VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Izglītības un zinātnes ministrs Kārlis Šadurskis

 Vizē:

Valsts sekretāra Līga Lejiņa

15.07.2016.

2046

L.Buceniece,

67047930, liga.buceniece@izm.gov.lv

M.Jansone,

67047973, modra.jansone@izm.gov.lv

A.Trokša,

67047858, alise.troksa@izm.gov.lv

I.Pavloviča

67047860, initra.pavlovica@izm.gov.lv